Gandia projecta «La mort de Guillem»
19 abril 2021

## Gandia projecta «La mort de Guillem»19 abril 2021Última actualització: 19 abril 2021

![](../gestion/img/70cd13b7ee4e32bfbe0dd4158a4dd8853082e05da700879a89eb567948bff805.jpg)  
  

L**’**Ajuntament de Gandia organitza la projecció de la pel·lícula “La mort de Guillem”, que narra l’assassinat de Guillem Agulló i Salvador, un jove de 18 anys militant de l'esquerra independentista i contra el feixisme. Guillem va ser assassinat d'una punyalada en el cor per un grup de neonazis l'11 d'abril de 1993. Destrossats, els seus pares, Guillem i Carme, lluitaran perquè no es manipule la mort del seu fill i no siga considerada fruit d'una simple baralla entre bandes. El camí, ple d'obstacles i amenaces, i enmig d'una guerra mediàtica, estarà a punt de destrossar la família, que haurà d'aprendre a viure portant el dol per la mort d'un fill mentre lluita per la seua memòria, que, a poc a poc, es converteix en el símbol d'una causa que ells no s'haurien pensat mai que encapçalarien.

**Nahuel González, regidor de Cultura:** “És un orgull poder reproduir la pel·lícula on es recrea la vida d’Agulló, que va ser assassinat per defendre els valors democràtics; un exemple de com, a través de la cultura i el cinema, la ciutadania valenciana ha mostrat el seu suport a la defensa contra el feixisme i la intolerància”.

En acabar la projecció hi haurà col·loqui amb **Rafa Molès** (un dels productors) i **Betlem Agulló** (germana de l'assassinat).

“La mort de Guillem”, obra del director Carlos Marqués-Marcet, es projectarà dimecres 21 a les 19 h al Teatre Serrano.

Venda anticipada a la Casa de Cultura i a instanticket

Preu entrada: 4€/ 3€ reduït